બાબુભાઈ વર્ષ 1995માં પહેલી વખત વિધાનસભાની ચૂંટણી લડ્યા હતા અને રાજકીય કારકિર્દીની શરૂઆત કરી હતી. 2012ની વિધાનસભા ચૂંટણીમાં કોંગ્રેસના વરિષ્ઠ નેતા અર્જુન મોઢવાડિયાને આ સીટ પરથી હરાવીને બાબુભાઈ વિજેતા બન્યા હતા. કોંગ્રેસનો ગઢ ગણાતી આ બેઠકને ભાજપે 2012ના ચૂંટણીમાં પોતાના નામે કરી લીધી હતી. આ જીતને કારણે જ ભાજપે ફરી આ સીટ પરથી બાબુભાઈની પસંદગી કરી છે. myneta.in પરથી મળતી માહિતી અનુસાર તેમની પત્નીનું નામ જ્યોતિબા છે. તેમને બે પુત્ર અને ત્રણ પુત્રી છે. 2012માં તેમની સંપત્તિ 19 કરોડની આસપાસ હતી. તેમના પર એક ગુનાહિત કેસ નોંધાયો છે. તેમની આવકના સ્ત્રોત વિષે વાત કરવામાં આવે તો તેમણે 2012ની ચૂંટણી વખતે વ્યવસાયમાં ખેતી અને રિયલ એસ્ટેટ બ્રોકર જણાવ્યુ હતુ.